Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 689

5. évfolyam Témakörök ETNIKAI CSOPORTOK, NEMZETISÉGEK, FÖLDRAJZI, NÉPRAJZI TÁJAK, TÁJEGYSÉGEK (4 óra) Az etnikai csoport és a nemzetiség fogalma. Hogyan élnek a magyarországi nemzetiségek és hogyan a határainkon túl élõ magyarok mint nemzetiségek? A magyar nyelvterület etnikai csoportjainak elhelyezkedése földrajzi és néprajzi tájegységek szerint. A magyarországi nemzetiségek arányainak változása az elmúlt száz év tükrében. A LAKÓHELY TERMÉSZETI ADOTTSÁGAI, GAZDASÁGI, TÁRSADALMI, HON- ÉS NÉPISMERETI, NÉPRAJZI JELLEMZÕI (4 óra) A lakóhely gazdasági tevékenységei az adott térség lehetõségeinek függvényében alakultak ki. A síkvidéken búzatermesztéssel, a hegyvidéken fakitermeléssel, a vizek mellett halászattal foglalkoznak. A helytörténet, a néphagyomány hûen tükrözi a természet adta megélhetésbõl eredõ szokásokat, munkakultúrát. A lakóhely megtartó erejét növelik az ahhoz kötõdõ neves személyiségek, történelmi jellegû intézmények és épületek, vonzó természeti jelenségek. A szûkebb és tágabb lakóhely, a régió feldolgozása a nyelvjárás, népmûvészeti emlékek, néprajz, építészet jellemzõi alapján történjen! NÉPRAJZI ÉS NYELVJÁRÁSI TÁJEGYSÉGEK (10 óra) A tanév során a tájegységek közül legalább egynek a feldolgozása, elemzése kötelezõ. Természetesen lehet kettõ, illetve adott szempontok alapján több is. A Dunántúl: jellegzetes földrajzi tájegységek, erõs történelmi gyökerek jellemzik hazánk nyugati felét. A néprajzi jellemzõk gazdagsága nem tárgyalható egyben, hiszen a Balaton-felvidék, az Õrség, Göcsej, Somogy, a Mecsek mind önálló földrajzi, néprajzi tájegység. Bõ lehetõséget nyújt a néprajzi ismeretek megértéséhez az állattartás, a halászat, a nádfeldolgozás, a makkoltató sertéstartás, és számos más tájegységhez kötõdõ foglalkozás. A társadalmi ismeretek magukba foglalják a gazdag parasztok, a féltelkesek, a zsellérek, az uradalmi cselédek, a kanászok, a pásztorok rangját, vagyoni helyzetét. A települések szerkezete, a népi építészet stílusa egyértelmûvé teszik, hogy azok melyik tájegységhez tartoznak. Ilyenek az õrségi szeres települések, a Balaton-felvidéki árkádos tornáccal épült házak. Ugyanez vonatkozik a kézmûves alkotásokra is. Ilyen a somogyi cifraszûr, a bakonyi fafaragások, a Tolna megyei sárközi szõttesek. A népszokások alapján szintén meghatározhatjuk, hogy az melyik tájegységhez tartozik. A regölés, a pünkösdikirályné-járás, a rönkhúzás, a busójárás, a kakasütés mind-mind dunántúli népszokás. A népzene eszközei és dallamai, a néptánc egy - egy faluhoz, tájegységhez kötõdõ lépései és koreográfiái határtalanul gazdaggá teszik népmûvészetünket. A dunántúli hagyományok a határon túli magyarság életében is felfedezhetõk, például Szlavóniában, Burgenlandban, Szlovákiában vagy a Vend-vidéken. A Kisalföld: a Dunántúllal szoros egységben élõ kisalföldi emberek megteremtették a maguk jellegzetes hagyományrendszerét. A régió egyik néprajzi értékekben gazdag központja Kapuvár. A parasztvarrónõk munkái, a fafaragások, a szokások, a fazekasok termékei, a rábaközi táncok (szanyi verbunk) jellegzetes kisalföldi hagyománykört alkotnak. A határon túli magyarság kisalföldi hagyományvilága lelhetõ fel a szlovákiai Csallóközben. Észak-Magyarország: a színes néprajzi, földrajzi tájegységbõl is kiemelkedik kettõ: a matyók és a palócok. A hegyes, erdõs vidék egyik fõ megélhetési forrása az erdõ. A fakitermelés és a kõbányászat mellett a faszén-és mészégetés sajátos foglalkozás a Bükkben. A boksák és mészégetõ kemencék még ma is mûködnek. A juhászat, a szõlõtermelés és a vadgazdálkodás rányomja bélyegét a tájegység gazdasági életére. A népi építészet falu településszerkezetei közé tartozik a szalag -, a halmaz -, és az orsósfalu, vagy a házak típusai közül a hollókõi palócházak, amelyek már évek óta a világörökség részét képezik. A népmûvészet páratlan szépségû terméke a matyó hímzés, de a palóc szõttesek, az áttört bútorok és más egyedi népmûvészeti alkotások is ide sorolhatók. A népszokások közül a kiszehajtás, a lakodalmi szokások, a népzene, valamint a „faragó falu”, Cserépfalu mûvészete emelkedik ki alkotásaival. A határon túli, felvidéki magyarok lakta térség néprajzi tájegységei közül Medvesalja, Galánta és Gömör érdemel említést. Az Alföld: a nagy kiterjedésû földrajzi térség olyan világhírû településeket, néprajzi tájegységeket foglal magába, mint Kalocsa, Bugac, Hortobágy, Mezõtúr, Szatmár vagy a Hajdúság. Olyan érdekes, rendhagyó népcsoportokat találhatunk itt, mint a kunok, a jászok, a hajdúk, a svábok (ez utóbbiak számos más tájegységben is, színes, gazdag hagyománnyal rendelkeznek), s Békéscsabán és környékén a szlovákok. Ma is élõ megélhetési formák a rideg állattartás, a halászat, a földmûvelés, a gyümölcs- (alma, szilva) és zöldségtermesztés. A társadalom meghatározó rétegei voltak a pásztorok, a kubikusok, a földmûvelõk, a mezõvárosi parasztpolgárok. A településformákra jellemzõ a nagy kiterjedésû falvak és városok létrejötte, a tanyavilág, a településközpontok, a szállások, a bokros települések. A házakra többek között jellemzõ a szegedi napsugaras oromfal, vagy a különbözõ pásztorépítmények. A kézmûvesség gazdag tár-házából elég, ha csupán a mezõtúri és a vásárhelyi fazekasokat; a hortobágyi és a bugaci pásztorfaragásokat; a kalocsai népviseletet és a pingáló asszonyokat; a hajdúsági szõtteseket, kerámiákat, a debreceni cifraszûrt említjük meg. A népköltészet és a népszokások hosszú sorából a mondákat, a betyárnótákat, a népdalokat, illetve a pünkösdölést, a lakodalmast, a néptáncokat, a népi hangszereket említjük meg. A határon túli Magyarságnak részben vagy egészben az Alföldhöz kapcsolódó tájai: Bácska, Bánát, Erdély, Kárpátalja. Tanulói tevékenységek Fontos, nélkülözhetetlen eszköz a térkép, amelyen megmutatunk minden tájegységet, nevezetes, hagyományairól híres falvakat, városokat. Különbséget teszünk földrajzi és néprajzi tájegységek között, bemutatva az ott élõ etnikai csoportokat, nemzetiségeket. Használják a földrajzi és történelmi atlaszt, illetve a tankönyv térképeit, valamint a tankönyvhöz készített néprajzi falitérképet! Ismerkedés a lakóhely természeti adottságaival, földrajzi környezetével, fontosabb gazdasági tevékenységeivel, néprajzi sajátosságaival. Szervezzünk tanulmányi kirándulásokat a szûkebb és tágabb környezetben! Keressük fel a nevezetes épületeket, intézményeket, kutassuk fel a múltban és a jelenben egyaránt eligazodó, a lakóhelyhez kötõdõ neves személyiségeket! Ismerkedjünk meg olyan hagyományos mesterségekkel, amelyek a lakóhelyhez kötõdnek! Keressük fel a legközelebbi tájházat, falumúzeumot, ahol ismereteket szerezhetünk a táj hagyományairól, népmûvészetérõl! Minden „felfedezõ” útra úgy induljunk el, hogy a tanulók mindegyike feladatot kap, amelyet közben megold. Ez lehet jegyzetelés, feladat lap kitöltés, fotózás, rajzolás, gyûjtõmunka. Kiemelt jelentõsége van a gyûjtõmunkának, melynek segítségével a családról és a szûkebb környezetrõl fényképeket, tárgyakat, leveleket, képeslapokat szerezhetünk be. Ezeket összehasonlítva más családok, tájegységek tárgyaival, érdekes következtetésre juthatunk. Aki teheti, vegyen részt lakodalmon, búcsún, vásáron, szüreti ünnepségen, disznóvágáson vagy más élõ hagyománytisztelõ közösségi eseményen, s azt írja le, vagy gyûjtsön arról anyagot! Az így kialakult tevékenységformák megteremtik a lehetõségét annak, hogy a tanulók felkészültebben tudjanak részt venni a kézmûves szakkörök, néptáncot mûvelõ és népzenét játszó csoportok munkájában. Ez utóbbiakra szerencsére egyre több lehetõsége van a gyerekeknek. Olvasmányaik, filmélményeik, gyûjtõkörük sorába beletartozik a hagyományok ápolása, különös tekintettel a viseletekre, a népi építészeti elemekre. A tanulók végezzenek gyûjtõmunkát minden nagyobb tájegységrõl! Javasolt, hogy az osztályközösség alakítson annyi tanulócsoportot, amennyi tájegységet fel akarnak dolgozni. Az elsõ csoport ismertesse meg az osztály többi tagjával a Dunántúl, a második a Kisalföld, a harmadik Észak-Magyarország, míg a negyedik az Alföld tájait, jellegzetes településeit, népviseletét, szokásait, ételeit, mesevilágát, zenéjét, s mindazon értékeit, amelyek az adott tájegységet jellemzik! A legnagyobb hangsúlyt természetesen a saját szûkebb és tágabb lakóhelyünk megismerésére kell fordítanunk. Az ismeretekbõl kiindulva vonjunk párhuzamot, emeljük ki a hasonlóságokat és az eltéréseket! Dolgunkat megkönnyítheti a térkép használata, egy-egy jellegzetes népmûvészeti tárgy, illetve képek, könyvek, filmek összevetése. Egy-egy tájegységet úgy lehet a leghatékonyabban megtanulni, megismerni, ha az ahhoz tartozó nevezetességeket (épület, történelmi esemény, természeti képzõdmény stb.), néprajzi elemeket (matyó, palóc, kalocsai, sárközi stb. viselet), szokásokat (busójárás, hídivásár, betlehemezés stb.) tanítjuk meg a gyerekeknek. Derítsük ki, hogy melyek azok a foglalkozások, szokások, ételek, viseletek, épületek, amelyek ma is felfedezhetõk az adott tájegységen!

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes